Românii, model în UK. "E timpul perfect pentru a face un pas mai departe".
Gabriela Baciu şi Andrei Bertalan sunt stabiliţi în Londra de doi ani. Gabriela, asistentă: "Ar trebui să continuăm să ne trăim viaţa la fel". Andrei, barman: "E timpul perfect pentru a face un pas mai departe".
Întotdeauna e bine să avem și un exemplu pozitiv de oameni care trec cu bine de perioada asta nebună a coronavirusului. S-au mutat la Londra acum doi ani.Gabriela e asistentă medicală. Lucrează la unul dintre cele mai mari spitale din oraș. Arată în fiecare zi pe Instagram cât aleargă și cât sport face.Lecția ei? Nu renunța nicio clipă la obiceiurile tale, orice-ar fi.Gabriela Baciu, asistentă medicală: "Îmi ocup timpul cu sportul şi cu cititul, pentru că vreau să fac ceva în fiecare zi, când termin ziua vreau să simt că am făcut ceva. Toată lumea ar trebui să continue să facă lucrul ăsta, nu trebuie să fim influenţaţi de această pandemie, să continuăm să trăim viaţa la fel."Andrei este barman şi lucrează într-un restaurant, a cărui soartă nu e foarte clară în acest moment. Dar, asta nu-l împiedică să-şi exerseze jongleriile cu sticle şi pahare. E pasionat de flair de 5 ani şi îşi continuă activităţile fără probleme, pe malul Tamisei sau chiar în metrou.Andrei Bertalan, barman: "Ăsta e timpul perfect pentru a face un pas mai departe, poate n-ai avut timp să citeşti, poate n-ai avut timp să înveţi mai mult, poate eşti într-o carieră, cum sunt eu de exemplu, n-am avut timp să-mi aprofundez multe chestii.".